**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo: 136/2009

**888a**

### **S p r á v a**

Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie vrtuľníkovej jednotky ozbrojených síl Slovenskej republiky do vojenskej operácie EUFOR-ALTHEA v Bosne a Hercegovine **(tlač 888)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Predseda Národnej rady Slovenskej republiky svojím rozhodnutím č. 918 z 19. januára 2009 pridelil návrh na vyslanie vrtuľníkovej jednotky ozbrojených síl Slovenskej republiky do vojenskej operácie EUFOR-ALTHEA v Bosne a Hercegovine **(tlač 888)**

Zahraničnému výboru Národnej rady Slovenskej republiky a

 Výboru Národnej rady Slovenskej republiky pre obranu a bezpečnosť.

 Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

 **Zahraničný výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť** prerokovali návrh na vyslanie vrtuľníkovej jednotky ozbrojených síl Slovenskej republiky do vojenskej operácie EUFOR-ALTHEA v Bosne a Hercegovine **(tlač 888)** a odporučili Národnej rade Slovenskej republiky podľa článku 86 písm. k) Ústavy Slovenskej republiky

vysloviť súhlas

 s vyslaním vrtuľníkovej jednotky ozbrojených síl Slovenskej republiky do vojenskej operácie EUFOR-ALTHEA v Bosne a Hercegovine.

 Výbor Národnej rady Slovenskej republiky pre obranu a bezpečnosť odporúča Národnej rade Slovenskej republiky prijať návrh na uznesenie, ktoré je súčasťou tejto správy.

V Bratislave 3. februára 2009

## Rudolf PUČÍK v. r.

predseda výboru

## Návrh

###  UZNESENIE

NÁRODNEJ RADY SLOVENSKEJ REPUBLIKY

z ..... februára 2009

k  návrhu na vyslanie vrtuľníkovej jednotky ozbrojených síl Slovenskej republiky do vojenskej operácie EUFOR-ALTHEA v Bosne a Hercegovine **(tlač 888)**

 **Národná rada Slovenskej republiky**

podľa článku 86 písm. k) Ústavy Slovenskej republiky

**vyslovuje súhlas**

 s  vyslaním vrtuľníkovej jednotky ozbrojených síl Slovenskej republiky do vojenskej operácie EUFOR-ALTHEA v Bosne a Hercegovine.